קבוצת הנוער של איחוד בני סמיע ניצחה בשבת האחרונה 1:2 את הפועל תרשיחא, שלה היה מאזן מושלם בחמישה משחקים. תרשיחא שומרת על מקומה בפסגת הטבלה, אך עלולה לאבד אותו.
לא הרבה משחקים היו בשבת האחרונה, אך לפחות בגזרת הנוער מעט המשחקים שהיו בהחלט סיפקו סיפורים מעניינים. הכוכבת התורנית היא קבוצת הנוער של איחוד בני סמיע, שהיא הקבוצה הראשונה בליגת צפון 1 שגרה להפועל תרשיחא לאבד נקודות.
בשבת האחרונה הפועל תרשיחא התייצבה למשחק הביתי מול בני סמיע עם מאזן מושלם בחמישה משחקים, בעוד שסמיע התייצבה למשחק עם מאזן של שלושה ניצחונות ושלושה הפסדים. כבר בדקה ה-6 שער של כיאן טרודי העניק לאיחוד בני סמיע יתרון 0:1, שעליו הצליחה לשמור עד לתחילת המחצית השניה - שבה נפסקה בעיטת פנדל לזכותה של הקבוצה המארחת, אותה תרגם לשער שוויון 1:1 ראמי עבליני. בדקה ה-63 למשחק שער שכבש ראיק פלאח העניק לסמיע יתרון 1:2, שעליו היא הצליחה לשמור. אקורד הסיום של המשחק הטעון, בו נשלפו 6 כרטיסים צהובים היה הרחקתם של מאהר ג'ובראן מתרשיחא ואמיר טרודי מסמיע, שהתעמתו ביניהם. בסיום, ניצחון 1:6 לזכות כפר סמיע.
ההפסד שנחלה הפועל תרשיחא לא גרם לירידתה מפסגת הטבלה, אך מאחר ושתי היריבות שמתחתיה בטבלה - מ.ס כרמיאל, הפועל מטה אשר וממב'ע הגולן והגליל, מרוחקת ממנה מרחק של שתי נקודות ומשחק חסר, ייתכן שכשהקבוצות הללו ישוו את מאזן המשחקים שלהן להפועל תרשיחא היא תאבד את מקומה בפסגת הטבלה.